Házias konyha: Csokis banános puszedli
Ha túlérett a banán a gyümölcsöstálban, ebben a finom puszedliben nagyon jó helye lesz :-)
Mosogatással együtt sem kell neki fél óra és készen van!
Csokis-banános puszedli
2-3 (túl)érett banán
A banánokat egy tálban villával pépesre törjük.
Hozzáadjuk a tojást, az olajat, a fűszereket, a sütőporral és szódabikarbónával elkevert lisztet, végül beleforgatjuk a durvára vágott étcsokoládét is.
Nem tévedés: tényleg nincs benne cukor, aki édesebben szeretné, tegyen bele kb. 5 dkg-nyit.
Sütőpapírral bélelt tepsire teáskanál segítségével kis halmokat teszünk a csokis-banános tésztából, egymáshoz nem túl közel, mert terülni és kicsit nőni is fognak, majd kb. 10 perc alatt készre sütjük.
Tálban, tányéron, fémdobozban tárolható, napokig friss, puha sütemény.
Ennek a sütőtökös sütinek a banános átirata
Címkék: banán, csokoládé, gyors és könnyű, süti